ake lieky treba kombinovat pri teplote štyriapol ročného dieťaťa musi striedat dva liekypo štyroch hodinach a ked nestrieda a dava ten istý liek musi čakať osem hodin a čo ked vystupi teplota medzi tym časovým obdobim ako dalej potom konat
Mám štyria pol ročné dieťa aka kombunácia liekov proti teplote má byt ako konať ked by som striedala nurofen a paralen a ako konať keby som pouzivala iba napr, nurofen, nakoľko neodporuča sa pouzivat dvadruhy liekov nakolko je to šok pre orgnizmis za odpoveď dakujem prosim uviest ake davky
Dobrý deň,
ďakujeme za Vašu otázku.
Horúčka je telesná teplota, ktorá je vyššia ako 38 °C. Horúčka nie je choroba, ale nešpecifický príznak možnej choroby. Liekom prvej voľby pri horúčke je antipyretikum paracetamol. Dávkovanie sa riadi hmotnosťou dieťaťa, nie vekom, vďaka čomu zabezpečíte, že dieťa nepoddávkujete a liek bude dostatočne účinný. Paracetamol je možné pri nedostatočnom účinku striedať s ibuprofénom najskôr po 4 hod, vďaka čomu sa zabráni náhodné predávkovanie jednou účinou látkou. Pri dávkovaní lieku sa treba taktiež riadiť hmotnosťou dieťaťa.
V prípade podávania iba jedného z uvedených liekov (napríklad Nurofen) je potrebné sa riadiť dávkovaním podľa pokynov výrobcu uvedených v príbalovom letáku a liek podávať s časovým odstupom 6 až 8 hodín.
Ak teplota neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal) . Ochladzovanie je potrebné opakovať kým horúčka neklesne pod 38,2. °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Tekutiny sú veľmi dôležité pri boji s horúčkou, ak má dieťa nedostatok tekutín, antipyretikum nemusí byť účinné.
Prajem skoré uzdravenie.
S pozdravom
PharmDr. Veronika Kiabová